ОБЩИНСКА ИЗБИРАТЕЛНА КОМИСИЯ ЛУКОВИТ

ПРОТОКОЛ №1

04.09.2019 г.

На 04.09.2019 година в 16:00 часа в бившата ритуална зала на Община Луковит се събра Общинската избирателна комисия в състав:

1. Силвия Георгиева Петкова –председател
2. Боряна Любенова Георгиева – зам.-председател
3. Георги Цветославов Георгиев – зам.-председател
4. Росен Неделчев Лефтеров –секретар
5. Володя Панов Вълков-член
6. Диана Гаврилова Стойчева – член
7. Еленка Илиева Петрова –член
8. Еленка Стефанова Бойчинова –член
9. Сашка Костадинова Христова –член
10. Таня Красимирова Михайлова- член

Налице е кворум от 10 души, членове на ОИК. Решенията се взимат при гласували поне 7 гласа "за".

Председателят предложи следния дневен ред:

1. Определяне на реда за свикване на заседания, начина на приемане на решения и обявяването им от ОИК;

2. Определяне на място в сградата , в която се помещава ОИК Луковит за обявяване приетите решения;

3. Определяне на работно време на комисията;

4. Приемане на Правила за технически и организационни мерки за защита на личните данни в ОИК Луковит;

5. Приемане на решение за номерацията на решенията на ОИК;

Председателят подложи на гласуване така обявения проект на дневен ред. Бе проведено гласуване. С 10 гласа „За” и 0 „Против на основание чл. 87, ал. 1, т. 1 от Изборния кодекс и Решение №848-МИ/28.08.2019 на ЦИК, Общинска избирателна комисия гр.Луковит прие обявения дневен ред.

 **По точка първа от дневния ред:**

ОИК Луковит следва да приеме решение за реда за свикване на заседанията и начин на приемане и обявяване на решенията на общинската избирателна комисия.

Председателят предложи проект за решение, което бе подложено на гласуване. С 10 гласа ,,За“ и 0 „Против” на основание чл.87 ал.1 т.1, ал. 2 от Изборния кодекс и Решение № 848/28.08.2019 год. на Централна избирателна комисия, Общинската избирателна комисия гр. Луковит

**Р Е Ш И :**

**I. Определя реда за свикване на заседанията и начин на приемане на решенията на общинската избирателна комисия (ОИК)**

1. Заседанията на ОИК се свикват от нейния председател или по искане на една трета от членовете й. При отсъствие на председателя заседанията на ОИК се свикват от определен от него заместник-председател.

2. Членовете на ОИК се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на общодостъпно място, определено по раздел ІІ.

3. Проектът за дневен ред се публикува на интернет страницата на комисията преди заседанието.

4. Заседанията на ОИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател.

5. Гласуването е явно и поименно. Гласува се „за“ или „против“. Не се допуска гласуване „въздържал се“.

6. Членовете на ОИК, когато не са съгласни с посоченото в протокола, могат да го подписват с „особено мнение“, като писмено посочат в какво се изразява то.

Членовете на ОИК, когато не са съгласни с прието решение, могат да изразят „особено мнение“, като писмено посочат в какво се изразява то.

7. За заседанията на ОИК се съставя протокол, който се подписва от председателя и секретаря и се публикува на интернет страницата на комисията.

8. Общинската избирателна комисия приема решенията си с мнозинство две трети от присъстващите членове.

Когато ОИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК.

Решението на ОИК подлежи на обжалване пред ЦИК по реда на чл. 88 ИК.

9. При отмяна на решението за отхвърляне ОИК постановява ново решение, което се приема с мнозинство повече от половината от всичките й членове.

10. Решенията на ОИК може да се обжалват в тридневен срок от обявяването им пред ЦИК, която се произнася в тридневен срок с решение. Решението на ОИК, потвърдено с решение на ЦИК, подлежи на обжалване по реда на чл. 98, ал. 2 от Административно процесуалния кодекс пред Административния съд по местонахождение на съответната общинска избирателна комисия. В останалите случаи решението на ЦИК се обжалва пред Върховния административен съд.

11. Решенията на комисията се приемат с поименно гласуване, което се отразява в протокола от заседанието.

12. Решенията, удостоверенията и текущата кореспонденция на ОИК се подписват от председателя и секретаря.

13. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

14. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателя и от определен с решение на комисията член, предложени от различни партии и коалиции.

15. Решенията, протоколите, удостоверенията и текущата кореспонденция на ОИК се подпечатват с печата им.

16. На заседанията на комисията може да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.

17. Общинската избирателна комисия поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.

**II. Приема ред за обявяване на решенията.**

18. Общинската избирателна комисия обявява решенията си незабавно след приемането им чрез поставяне на общодостъпно място в сградата, в която се помещава, и чрез публикуване на интернет страницата си. Сградата и мястото за обявяване на решенията се определя с решение на ОИК незабавно след назначаването й и се оформя по начин, показващ предназначението му. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

Решението подлежи на обжалване в тридневен срок от обявяването му пред Централната избирателна комисия.

**По точка втора от дневния ред:**

ОИК Луковит следва да приеме решение, с което определи мястото за обявяване на приетите решения.

Председателят предложи проект за решение, което бе подложено на гласуване. С 10 гласа „За” и 0 „Против” на основание чл.87 ал.1 т.1, ал. 2 от Изборния кодекс и Решение № 848/28.08.2019 год. на Централна избирателна комисия, Общинската избирателна комисия гр. Луковит

**Р Е Ш И :**

Определя за място на обявяване на приетите решения - информационно табло, находящо се на стената до бивша ритуална зала. Същото да се обозначи с надпис „ОИК Луковит, Местни избори – 2019 година“.

Решението подлежи на обжалване в тридневен срок от обявяването му пред Централната избирателна комисия.

**По точка трета от дневния ред:**

ОИК Луковит следва да приеме решение, с което да определи работното време на комисията.

Председателят предложи проект за решение, което бе подложено на гласуване. С 10 гласа „За” и 0 „Против” на основание чл.87 ал.1 т.1 от Изборния кодекс, Общинската избирателна комисия гр. Луковит

**Р Е Ш И :**

Определя работно време на комисията от 09.00 часа до 17.00 часа всеки календарен ден, за което да се изготвят графици за дежурства от двама членове от различни партии и коалиции, като заседанията на комисията ще се провеждат от 17:30 ч.

Решението подлежи на обжалване в тридневен срок от обявяването му пред Централната избирателна комисия.

**По точка четвърта от дневния ред:**

ОИК Луковит следва да приеме Правила за технически и организационни мерки за защита на личните данни в комисията съгласно приложение, представляващо неразделна част от решението.

Председателят предложи проект за решение, което бе подложено на гласуване. С 10 гласа „За” и 0 „Против” на основание чл.87 ал.1 т.1 от Изборния кодекс, Общинската избирателна комисия гр. Луковит

**Р Е Ш И :**

Приема правила за технически и организационни мерки за защита на личните данни в ОИК Луковит съгласно приложение, представляващо неразделна част от решението.

Решението подлежи на обжалване в тридневен срок от обявяването му пред Централната избирателна комисия.

**По точка пета от дневния ред:**

ОИК Луковит следва да приеме Правила за номерацията на приетите от комисията решения.

Председателят предложи проект за решение, което бе подложено на гласуване. С 10 гласа „За” и 0 „Против” на основание чл.87 ал.1 т.1 от Изборния кодекс, Общинската избирателна комисия гр. Луковит

**Р Е Ш И :**

Приетите от ОИК – Луковит решения да имат последователна номерация с арабски цифри, като след съответната арабска цифра се постави тире и се добавя съкращение „МИ“ .

Решението подлежи на обжалване в тридневен срок от обявяването му пред Централната избирателна комисия.

Заседанието приключи в 17:30 часа.

ПРЕДСЕДАТЕЛ: